Aktiviteten i klubben er fremdeles høy blant våre utøvere. Det har vært mye aktivitet både på sjøen og på land hele året.

Klubbhuset har fått ny flott fasade og begynner virkelig å ta form etter noen fantastiske dugnadsdager.

Styret satte ned en arbeidsgruppe som skulle utarbeide en strategi for klubben. Etter sviktende rekruttering og synkende medlemsmasse så klubben dette som helt nødvendig.

Dette har vært en omfattende prosess som det har og fremdeles jobbes mye med. Vi har hatt møte med bland annet Idrettsrådet i Bergen for innspill.

En strategiplan for klubben som skal gjelde for de neste 5 årene vil bli presentert på årsmøte.

**Økonomi**

Vi har fremdeles en god og stabil økonomi. Vi har i 2017 mottatt midler fra NMF, Norsk Tipping, Norges Idrettsforbund, Bergen Kommune og overskudd fra bingo.

Støtte til drift av private anlegg fra Bergen Kommune er blitt et veldig viktig bidrag til klubbens drift. Klubben mottar også momskompensasjon for varer og tjenester som er innkjøpt. Leie inntekter for leie av plass til jeter utgjør også en betydelig del av klubbens inntekter. I tillegg kommer inntekter for medlemskontingent og inntekter i forbindelse med race og arrangement.

I 2017 som tidligere år har klubben valgt å bruke penger på videre oppussing / tilpasning av klubblokalet.

Klubben har også investert i ny motor på rescuebåt.

**Arrangementer**

I 2017 arrangerte vi NM runde 1 og 3 på Hjellestad, i tillegg til det etter hvert så tradisjonelle Fagernes-racet.

Sesongen ble avsluttet med Nisserace på Hjellestadviken og Julebord med premieutdeling i nøstet.

Første uken i Juli arrangerte vi Yak leir for Bergen Kommune med rundt 20 ungdommer i alderen 12-15 år.

**Resultater**

Utøvere fra HJSK har deltatt i et stort antall med race gjennom sesongen og har levert en lang rekke flotte resultater. Dette gjelder også i mesterskapene Nordisk, EM og VM.

Daniel Svae Andersen ble Verdensmester og Europamester i Ski GP2. Stian EM gull slalåm.

Daniel, Ulrik og Stian ble alle Nordisk Mester i hver sin klasse.

Resterende mesterskaps medaljer senior er: Stian 2. plass EM GP1, Daniel 3. plass EM GP1. Daniel 2. plass Nordisk GP2, Stian 2. plass Nordisk GP1, Ulrik 3 plass Nordisk GP1. Vegard Liseth 2. plass VM Pro/Am Ski Lite i Lake Havasu.

Vi har en stor gruppe veldig flinke juniorer som hevder seg internasjonalt. Viljar vant gull i Nordisk og i tillegg hadde vi også følgene mesterskaps medaljer for juniorer: Alexander Kalland ble nr. 2 i UIM EM for juniorer. Oliver Liseth 2 plass Nordisk Junior og 3. plass Nordisk Senior! Viljar fikk også en flott 3. plass i Junior Ski Stock i VM i Lake Havasu.

Stian ble i 2017 nr. 1. på UIM World Ranking GP1. Daniel ble nr. 2.

Norges Mestere 2017:

Stian - Ski GP1 og Ski GP3

Ulrik – Jansen Sprint Senior

Oliver Liseth – GP3.3 Junior.

Dag Martin Drange – Jansen Sprinten Junior

Ski Ladies GP1- Christine Tybring Torsk

Runabout GP2 – Ørjan Kristoffersen

**Olympiatoppen**

Stian ble som første båtsport/Aquabike utøver tildelt stipend fra Olympiatoppen. Dette er å anse som en stor anerkjennelse av vår idrett.

**Prisutdeling julebord 2017:**

Årets utøver: Daniel Sve Andersen

Årets junior: Viljar Berntsen

Årets hederspris: Cecilie Kalland

Vandrepokalen: Daniel Svae Andersen

**Andre Priser:**

Årets Båtsport Utøver i Norge 2017: Stian

The Nordic Powerboat Athlete 2017: Daniel

**Hordaland Fylkes Kommunes pris for særskilte idrettsprestasjoner 2017:**

Vegard Liseth

Daniel Svae Andersen

**Kommunikasjon/Media**

I 2017 hadde vi gode eksponeringer i media på vårparten med TV2 innslag om rydding av nærområdet og ikke minst at NRK Sporten fulgte Stian Schjetlein på trening. Her fikk også noen av juniordeltagerne våre vist seg frem.

Fanaposten hadde minst tre oppslag i løpet av året.

BT hadde en flott artikkel om Sondre Liseth, og Aftenposten junior laget en veldig god artikkel fra Fagernes med Benedicte Drange i hovedrollen.

Ivar Schjetlein og Lars Magne har også bidratt med et innlegg i debatten om for eller i mot vannjeter på lik linje som småbåter.

Jetski.no har vært oppdatert regelmessig. Det samme har de to sidene klubben har på Facebook.

**Rekruttering**

I 2017 arrangerte vi stand på Sotra båtmesse og vårmønstringen på Bergen Traverbane. I tillegg har vi gjennomført ett informasjonsmøte i klubben, for både jetski og spark. Det har vært ca 20 barn/unge som har meldt sin interesse. I 2017 gjorde vi en endring hvor de som ønsker å forsøke eller nybegynnere får kjøre alene eller i en liten gruppen med veiledning/trener. Det er 2 utøvere som har forsøkt spark og 7 utøvere har forsøkt jetski. I 2018 var det 2 knøtter som meldte seg inn i klubben.

**Styret 2017**

Formann: Jørn Ivar Liseth

Nestformann: Robert Andersen

Medlem / regnskap: Carina Drange

Medlem: Cecilie Kalland

Medlem: Jonette Vindenes

Medlem: Margreth Gudbrandsen

Vara: Helge M Andersen

Vara: Ivar Schjetlein